stanford-oval/wikipedia huggingface dataset:
สโมสรฟุตบอลกรมชลประทาน

| --- | --- |

ชื่อเต็ม: สโมสรฟุตบอลกรมชลประทาน
ก่อตั้ง: พ.ศ. 2556
สนาม: สนามกีฬาน้ำแก้จน ,กรมชลประทาน อำเภอปากเกร็ด, จังหวัดนนทบุรี
เจ้าของ: กรมชลประทาน
ลีก: ฟุตบอลชิงถ้วยพระราชทานประเภท ข.
2558: ตกรอบแรก
สโมสรฟุตบอลกรมชลประทาน (อังกฤษ: Royal Irrigation Department F.C.) เป็นสโมสรฟุตบอลระดับสมัครเล่นในประเทศไทย ตั้งอยู่ที่อำเภอปากเกร็ด จังหวัดนนทบุรี ปัจจุบันลงแข่งขันในฟุตบอลชิงถ้วยพระราชทานประเภท ข.
โดยสโมสรสามารถคว้าตำแหน่งรองชนะเลิศฟุตบอลชิงถ้วยพระราชทานประเภท ค. ประจำปี 2557 ทำให้ได้เลื่อนขึ้นมาเล่นฟุตบอลถ้วยพระราชทาน ข. ในปี พ.ศ. 2558
สถิติ

ผลงานดีที่สุดของสโมสร
รอบแบ่งกลุ่ม ฟุตบอลชิงถ้วยพระราชทานประเภท ข. (2558)
ชนะขาดลอยมากที่สุด
กรมชลประทาน 12–0 มูลนิธิอัลฮุดา (ฟุตบอลถ้วยพระราชทาน ง 2556 รอบ 16 ทีมสุดท้าย, 26 พฤษภาคม 2557 : สนามศูนย์ฝึกฟุตบอลแห่งชาติ หนองจอก)
แพ้ขาดลอยมากที่สุด
สมาคมศิษย์เก่าโรงเรียนปากช่อง 3–0 กรมชลประทาน (ฟุตบอลถ้วยพระราชทาน ค ประจำปี 2557 วันที่ 26 ธันวาคม พ.ศ. 2557)
ความสำเร็จ

ฟุตบอลชิงถ้วยพระราชทานประเภท ค. : รองแชมป์ (2557)
สโมสรฟุตบอลฟอลเคิร์ก

สโมสรฟุตบอลฟอลเคิร์ก (อังกฤษ: Falkirk Football Club) เป็นสโมสรฟุตบอลอาชีพแห่งหนึ่ง ตั้งอยู่ในเมืองฟอลเคิร์ก ประเทศสกอตแลนด์ สโมสรนี้ก่อตั้งขึ้นเมื่อ พ.ศ. 2419 และเล่นอยู่ในลีกสกอตแลนด์แชมเปียนชิปซึ่งเป็นสมาชิกของฟุตบอลลีกอาชีพสกอตแลนด์
สโมสรฟุตบอลนอตส์เคาน์ตี

สโมสรฟุตบอลนอตส์เคาน์ตี (อังกฤษ: Notts County F.C.) เป็นสโมสรฟุตบอลอาชีพของอังกฤษจากเมืองนอตทิงแฮม โดยจัดเป็นสโมสรฟุตบอลที่เก่าแก่ที่สุดในโลกที่ยังเล่นในระดับลีกอาชีพ ก่อตั้งในปี ค.ศ. 1862 ปัจจุบันเล่นอยู่ในฟุตบอลลีกทู มีสนามเหย้าคือสนามมีโดว์เลน ใส่เสื้อสีดำคาดขาว ผู้จัดการคนปัจจุบันคือ ริคาร์โด โมนิซ
แหล่งข้อมูลอื่น

สโมสรฟุตบอลนอตส์เคาน์ตี ที่เฟซบุ๊ก
สแตนด์บายมี แด่เราและเพื่อน

| สแตนด์บายมี แด่เราและเพื่อน |
| --- | --- |

กำกับ: ร็อบ ไรเนอร์
เขียนบท: สตีเฟน คิง
อำนวยการสร้าง: บรูซ เอ. อีแวนส์
นักแสดงนำ: วิล วีตัน  คอรีย์ เฟลด์แมน  คีเฟอร์ ซูเธอร์แลนด์  เจอร์รี โอ คอนเนลล์   ริเวอร์ ฟีนิกซ์
กำกับภาพ: Thomas Del Ruth
ตัดต่อ: Robert Leighton
ดนตรีประกอบ: Jack Nitzsche
ผู้จัดจำหน่าย: โคลัมเบีย พิกเจอร์ส
วันฉาย: 8 สิงหาคม ค.ศ. 1986 (จำกัดโรง)   22 สิงหาคม, ค.ศ. 1986 (ทั่วไป)
ความยาว: 89 นาที
ประเทศ: 
ภาษา: อังกฤษ
ทุนสร้าง: $8 ล้าน
ทำเงิน: $52,287,414
ข้อมูลจาก All Movie Guide
ข้อมูลจาก IMDb
สแตนด์บายมี แด่เราและเพื่อน (อังกฤษ: Stand by Me) เป็นภาพยนตร์ในปี 1986 กำกับโดย ร็อบ ไรเนอร์ นำแสดงโดย วิล วีตัน, คอรีย์ เฟลด์แมน, คีเฟอร์ ซูเธอร์แลนด์, เจอร์รี โอ คอนเนลล์ และ ริเวอร์ ฟีนิกซ์ เป็นภาพยนตร์ที่เล่าเรื่องราวในช่วงปี 1959 ในเนื้อหาแบบการก้าวผ่านวัย โดยเนื้อเรื่องดัดแปลงมาจากเรื่องสั้นของ สตีเฟน คิง เรื่อง The Body ร็อบ ไรเนอร์เล่าว่าเนื้อหาภาพยนตร์เรื่องนี้ได้รับแรงบันดาลใจมาจากเหตุการณ์ในวัยเด็กของเขาเอง
สถานที่ถ่ายทำ ถ่ายทำที่ออริกอน โดยใช้เทคนิค matte painting ปิดบังส่วนของอาคารที่ดูทันสมัย และแคลิฟอร์เนียซึ่งเป็นสถานที่ที่หนังถ่ายทำฉากสะพานแขวนโดยใช้เวลาถ่ายทำกว่าสองอาทิตย์ นอกจากนี้ยังถ่ายทำฉากแคมป์ไฟตอนกลางคืนเพิ่มเติมบางส่วนในสตูดิโอ เนื่องจากปัญหาเกี่ยวกับกฎหมายแรงงานเด็ก
เรื่องย่อ

ในช่วงฤดูร้อน ปี 1959 ในเมืองเล็กๆ อย่าง Castle Rock ที่มีประชากรเพียง 1,281 คน  เด็กชายสี่คนได้แก่ กอร์ดี้ผู้ใสซื่อ (วีตัน) คริสจอมแสบ(ฟีนิกซ์) เท็ดดี้ขี้คุย (เฟลด์แมน) และเวิร์นขี้ขลาด (โอดอนเนลล์) เดินทางออกจากบ้านเพื่อตามหาศพของเด็กชายที่หายสาบสูญไปจากเมือง ด้วยความต้องการเป็นฮีโร่ของกลุ่มและของคนในเมือง พวกเขาออกเดินทางแกะรอยเป็นเวลาสองวัน และหลังจากนั้นชีวิตพวกเขาจะเปลี่ยนแปลงพวกเขาไปตลอดกาล
นักแสดง

วิล วีตัน รับบท กอร์ดี ลาซานซ์
คอรีย์ เฟลด์แมน รับบท เทดดี ดูชอมป์
เจอร์รี โอ คอนเนลล์ รับบท เวิร์น เทสสิโอ
ริเวอร์ ฟีนิกซ์ รับบท คริส แชมเบอร์ส
จอห์น คูแซก รับบท แดนนี ลาซานซ์
คีเฟอร์ ซูเธอร์แลนด์ รับบท จอห์น "เอซ" เมอร์ริลล์
งานสร้างภาพยนตร์

เค้าโครงเรื่องของภาพยนตร์เรื่อง สแตสด์บายมี ได้รับการตีพิมพ์ออกมาในปี 1982 ในหนังสือรวมเรื่องสั้นชื่อ Different Seasons และได้เข้าตาผู้กำกับ ร็อบ ไรเนอร์เสร็จสิ้นจากการกำกับหนังเรื่อง Sure Thing (1985) ไม่เพียงแต่บทภาพยนตร์หรือคำอนุญาตจากสตีเฟน คิง แล้ว มันเป็นกระจกที่สะท้อนให้เห็นถึงความสัมพันธ์ของร็อบ ไรเนอร์กับผู้กำกับ คาร์ล ไรเนอร์ พ่อของเขา "ผมต้องการการยอมรับจากพ่อของผมเสมอ และผมก็รู้สึกว่าพ่อไม่เคยเห็นตัวตนที่แท้จริงของผมเลย" บทก็ได้ทีมนักเขียนบทอย่าง เรย์โนลด์ กีเดียนและบรูซ เอ. อีแวนส์ ได้เปลี่ยนเนื้อหาจากเดิมที่โฟกัสไปที่เรื่องของ คริส แชมเบอร์ส (ริเวอร์ ฟินิกส์) ไปเป็นกอร์ดี (วิล วีตัน) และเรื่องราวความสัมพันธ์อันซับซ้อนของเขากับพ่อแม่ผู้ยังติดอยู่กับการตายของแดนนี (จอห์น คูแซก) พี่ชายคนโตของครอบครัว ที่ลืมไปยังมีลูกชายอยู่อีกคน และยังเปลี่ยนปี ค.ศ. จากปี ค.ศ. 1960 ไปเป็นปี 1959
สถานที่ถ่ายทำ ถ่ายทำที่ออริกอน โดยใช้เทคนิค matte painting ปิดบังส่วนของอาคารที่ดูทันสมัย และแคลิฟอร์เนียซึ่งเป็นสถานที่ที่หนังถ่ายทำฉากสะพานแขวนโดยใช้เวลาถ่ายทำกว่าสองอาทิตย์ นอกจากนี้ยังถ่ายทำฉากแคมป์ไฟตอนกลางคืนเพิ่มเติมบางส่วนในสตูดิโอ เนื่องจากปัญหาเกี่ยวกับกฎหมายแรงงานเด็ก
การตอบรับ

ภาพยนตร์ทุนสร้าง 8 ล้านดอลลาร์สหรัฐเรื่องนี้ เปิดตัวครั้งแรกเมื่อเดือนสิงหาคม ค.ศ. 1986 แบบจำกัดโรง ด้วยจำนวนฉายเพียง 16 โรง ทำรายได้ในสัปดาห์แรก 242,795 ดอลลาร์สหรัฐ แต่ด้วยคำบอกเล่าแบบปากต่อปากทำให้สแตนด์บายมี ทำรายได้บนบ็อกซ์ออฟฟิสขึ้นเป็นอันดับ 1 แทนที่ Top Gun ได้สำเร็จ และทำรายได้รวมที่ 52 ล้านดอลลาร์สหรัฐ ซึ่งเงินจำนวนดังกล่าวใน ค.ศ. 1986 นั้น เทียบเท่า 101.5 ล้านดอลลาร์สหรัฐในปัจจุบัน
บทวิจารณ์หนังเรื่องนี้ล้วนออกมาแต่คำชื่นชมหนังเรื่องนี้ทั้งนั้น เว้นแต่ พอลลีน นักวิจารณ์ที่ออกมาบอกว่า "น้ำมันละหุ่งที่โฮแกนดื่มจริงๆ แล้วเป็นยาถ่ายที่ช่วยถ่าย ไม่ใช่ช่วยให้อาเจียน" สตีเฟน คิงออกมาบอกว่า "เป็นหนังเรื่องแรกที่เอาผลงานของเขามาดัดแปลงและประสบความสำเร็จทุกด้าน"
แหล่งข้อมูลอื่น

Stand by Me ที่อินเทอร์เน็ตมูวีเดตาเบส
Stand by Me filming locations On-The-Set-The-Movie-Filming-Locations-Channel
สโมสรฟุตบอลตเว็นเตอ

สโมสรฟุตบอลตเว็นเตอ (อังกฤษ: Football Club Twente; เสียงอ่านภาษาดัตช์: [ɛfˈseː ˈtʋɛntə]) เป็นสโมสรฟุตบอลอาชีพของเนเธอร์แลนด์ ตั้งอยู่ที่เมืองเอ็นสเคอเด ปัจจุบันเล่นอยู่ในเอเรอดีวีซี
แหล่งข้อมูลอื่น

FCTwente.nl เก็บถาวร 2017-09-21 ที่ เวย์แบ็กแมชชีน Official website of FC Twente (ดัตช์) / (อังกฤษ) / (เยอรมัน)
FC Twente TV Official website FC Twente TV (No membership required)
UEFA.com The FC Twente Story
สโมสรฟุตบอลตเว็นเตอ ที่เฟซบุ๊ก
| ด ค กเอเรอดีวีซี |
| --- | --- | --- |
| สโมสรในฤดูกาล 2021–22 |  อายักซ์  อาเซ็ด  Cambuur  ไฟเยอโนร์ด  ฟอร์ตือนาซิตตาร์ด  Go Ahead Eagles  โกรนิงเงิน  เฮเรินเฟน  เฮราเกล็ส  N.E.C.  เป็กซโวลเลอ  เปเอสเฟ  ตเว็นเตอ  แอร์กาเซ วาลไวก์  สปาร์ตาโรตเตอร์ดัม  ยูเทรกต์  ฟีเตสเซอ  วิลเลิมตเว  |  |
| สนามแข่งขัน |  Abe Lenstra Stadion  AFAS Stadion  Euroborg  Fortuna Sittard Stadion  Galgenwaard  GelreDome  IJsseldeltastadion  JenS Vesting  โยฮัน ไกรฟฟ์อาเรนา  De Koel  Koning Willem II Stadion  De Kuip  Kyocera Stadion  Philips Stadion  Polman Stadion  Rat Verlegh Stadion  De Vijverberg  Woudestein  |  |
| สโมสรที่เคยอยู่ในเอเรอดีวีซี |  อาโดเด็นฮาค  เฟเฟเฟ  เอ็มเมิน  อัลก์มาร์ 54  FC Amsterdam  Blauw-Wit Amsterdam  Cambuur  FC Den Bosch  FC Dordrecht  ยูเทรกต์  DS '79  DWS  FC Eindhoven  Elinkwijk  SC Enschede  ฟอร์ตือนา '54  Go Ahead Eagles  GVAV  Haarlem  Helmond Sport  MVV  NEC  NOAD  RBC  Roda JC  SHS  Sittardia  SVV  Telstar  SC Veendam  FC Volendam  De Volewijckers  FC Wageningen  XerxesDZB  |  |
| ฤดูกาล |  1956–57  1957–58  1958–59  1959–60  1960–61  1961–62  1962–63  1963–64  1964–65  1965–66  1966–67  1967–68  1968–69  1969–70  1970–71  1971–72  1972–73  1973–74  1974–75  1975–76  1976–77  1977–78  1978–79  1979–80  1980–81  1981–82  1982–83  1983–84  1984–85  1985–86  1986–87  1987–88  1988–89  1989–90  1990–91  1991–92  1992–93  1993–94  1994–95  1995–96  1996–97  1997–98  1998–99  1999–00  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  |  |
สโมสรฟุตบอลนิวคาสเซิลเจตส์

สโมสรฟุตบอลนิวคาสเซิลยูไนเต็ดเจตส์ (อังกฤษ: Newcastle United Jets Football Club) หรือที่รู้จักกันทั่วไปในชื่อ นิวคาสเซิลเจตส์ (อังกฤษ: Newcastle Jets) เป็นสโมสรฟุตบอลอาชีพของออสเตรเลียที่ตั้งอยู่ในนิวคาสเซิล รัฐนิวเซาท์เวลส์ โดยแข่งในเอลีกที่เป็นการแข่งระดับสูงสุดของประเทศ ซึ่งอยู่ภายใต้ลิขสิทธิ์ของออสเตรเลียนโปรเฟสชันแนลลีกส์ (APL) (เดิมอยู่ภายใต้ลิขสิทธิ์ของฟุตบอลออสเตรเลีย) สโมสรแห่งนี้ก่อตั้งขึ้นใน ค.ศ. 2000 เมื่อได้เข้าร่วมเนชันแนลซอกเกอร์ลีก (NSL) และเป็นหนึ่งในสามสโมสรเนชันแนลซอกเกอร์ลีกในอดีตที่เข้าร่วมในการก่อตั้งเอลีก
นิวคาสเซิลเจตส์คว้าแชมป์เอลีกได้หนึ่งสมัย หลังจากชนะคู่แข่งอย่างสโมสรฟุตบอลเซ็นทรัลโคสต์แมริเนอส์ 1 ประตูต่อ 0 ในเอลีกแกรนด์ไฟนอล 2008 ด้วยชัยชนะในนาทีที่ 64 จากผู้เล่นดาวเด่นอย่างโจเอล กริฟฟิธส์ ซึ่งทำให้แฟน ๆ รู้สึกเหลือเชื่อ และใน ค.ศ. 2009 นิวคาสเซิลเจตส์ลงแข่งในเอเอฟซีแชมเปียนส์ลีกเป็นครั้งแรก โดยเข้าถึงรอบ 16 ทีมสุดท้าย ครั้นในเดือนพฤษภาคม ค.ศ. 2015 ทางสหพันธ์ฟุตบอลออสเตรเลียได้เพิกถอนใบอนุญาตของนิวคาสเซิลเจตส์หลังจากที่นาธาน ทิงก์เลอร์ ผู้เป็นเจ้าของ ได้ให้สโมสรเข้าสู่การบริหารโดยสมัครใจ กระทั่งสโมสรเอลีกใหม่ได้รับการก่อตั้งขึ้นสำหรับฤดูกาล 2015–2016 ภายใต้ชื่อและสีเดียวกัน
สโมสรนี้เล่นเกมเหย้าที่สนามกีฬาแมกดอนัลด์ โจนส์ โดยทีมเยาวชนในเครือแข่งในเอลีกเยาวชน และในการแข่งเนชันแนลพรีเมียร์ลีกส์นิวเซาท์เวลส์ ส่วนทีมหญิงแข่งในเอลีกหญิง ซึ่งการแข่งของทีมเยาวชนจะเล่นที่นัมเบอร์ทูสปอตส์กราวด์และวันเดอเรอส์โอวัล ส่วนทีมหญิงเล่นที่สนามกีฬาแมกดอนัลด์ โจนส์ และนัมเบอร์ทูสปอตส์กราวด์
แหล่งข้อมูลอื่น

เว็บไซต์ทางการ
สโมสรฟุตบอลนิวคาสเซิลเจตส์ ที่เฟซบุ๊ก
สโมสรฟุตบอลนิวคาสเซิลเจตส์ ที่อินสตาแกรม
สโมสรฟุตบอลนิวคาสเซิลเจตส์ ที่เอกซ์ (ทวิตเตอร์)
Newcastle Jets results – latest scores for Newcastle Jets
สโมสรฟุตบอลวันเดอเรอส์

สโมสรฟุตบอลวันเดอเรอส์ (อังกฤษ: Wanderers F.C.) เป็นสโมสรฟุตบอลสมัครเล่น จากลอนดอน ก่อตั้งในชื่อ ฟอเรสต์ฟุตบอลคลับ ในปี ค.ศ. 1859 เปลี่ยนชื่อมาเป็นวันเดอเรอส์ในปี ค.ศ. 1864 เคยชนะในฟุตบอลแอสโซซิเอชันแชเลนจ์คัป (ต่อมาเรียกว่า เอฟเอคัพ) 5 สมัย ราวคริสต์ทศวรรษ 1880 ได้ยุบสโมสรไป และลดการเล่นไปเหลือเพียงแข่งขันประจำปีกับโรงเรียนแฮร์โรว์ สโมสรได้กลับมาก่อตั้งอีกครั้ง ในปี ค.ศ. 2009 มีจุดประสงค์เพื่อหาเงินทุนให้กับยูนิเซฟยูเค
สโมสรฟุตบอลยูเทรกต์

สโมสรฟุตบอลยูเทรกต์ (อังกฤษ: Football Club Utrecht) เป็นสโมสรฟุตบอลที่ตั้งอยู่ที่เมืองยูเทรกต์ในประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อวันที่ 1 กรกฎาคม ค.ศ. 1970 โดยเป็นการรวมตัวกันของสโมสร 3 แห่งได้แก่ เฟเฟ โดส, อูเอสเฟ เอลิงก์ไวก์ และเฟโลกซ์
จากนั้น สโมสรฟุตบอลยูเทรกต์ประสบความสำเร็จคว้าแชมป์ฟุตบอลรายการถ้วยมาครองได้ 3 ครั้งใน ค.ศ. 1985, 2003 และ 2004 และคว้าแชมป์ฟุตบอลซูเปอร์คัพรายการโยฮันไกรฟฟ์สคาลใน ค.ศ. 2005 นับเป็นสโมสรแรกนอกจากสามทีมยักษ์อย่างอายักซ์, ไฟเยอโนร์ด และเปเอสเฟ ที่ครองแชมป์รายการนี้ได้ นอกจากนี้ ยูเทรกต์ยังเป็นอีกหนึ่งทีมที่ไม่เคยตกชั้นจากลีกสูงสุดเอเรอดีวีซีของเนเธอร์แลนด์
สแลมมี่เวอร์ซารี่ (2016)

สแลมมี่เวอร์ซารี่ (2016) (อังกฤษ: Slammiversary (2016)) เป็นรายการเพย์-เพอร์-วิวมวยปล้ำอาชีพของ Total Nonstop Action Wrestling (TNA) โดยจะจัดในวันที่ 12 มิถุนายน ค.ศ. 2017 ที่สนามImpact Zone ในเมืองออร์แลนโด, รัฐฟลอริดา โดยสแลมมี่เวอร์ซารี่ครั้งนี้เป็นครั้งที่ 14 และเป็นรายการเพย์-เพอร์-วิวแรกในปี ค.ศ. 2016
เบื้องหลัง

สแลมมี่เวอร์ซารี่ 2016 กับ ประเภทแมตช์การปล้ำ จะถูกกำหนดโดย การวางพล็อตเรื่อง และ เขียนบท โดยนักมวยปล้ำจะถูกวางตัวให้เป็น ธรรมะ หรือ อธรรม ทั้งหมดโดยการจัดแมตช์ นักมวยปล้ำทั้งหมดในอิมแพ็คเรสต์ลิง บางคนเท่านั้นที่มีความบาดหมางจากรายการทีวีของ อิมแพ็คเรสต์ลิง จะได้มาแสดงที่ สแลมมี่เวอร์ซารี่ 2016
ในศึกอิมแพ็ค เรสต์ลิง (15 มีนาคม ค.ศ. 2016) ดรูว์ แกลโลเวย์ ได้ใช้สิทธิ์กระเป๋า Feast or Fired ในการชิงแชมป์โลก TNA กับ แมต ฮาร์ดี และชนะได้แชมป์มาได้เป็นสมัยแรก ต่อมาเขาได้ป้องกันแชมป์กับ เจฟฟ์ ฮาร์ดี ในศึกอิมแพ็ค เรสต์ลิง (29 มีนาคม ค.ศ. 2016) ต่อมาในศึกอิมแพ็ค เรสต์ลิง (20 เมษายน ค.ศ. 2016) แลชลีย์ ได้ออกมาลอบทำร้ายด้วยท่า Spear ใส่ ดรูว์ แกลโลเวย์ ถึง 2 ครั้งตอนปิดรายการ และในศึกอิมแพ็ค เรสต์ลิง (3 พฤษภาคม ค.ศ. 2016) แลชลีย์ เอาชนะแมทช์การปล้ำสามเส้า หาผู้ท่าชิงแชมป์โลก TNA กับ เจฟฟ์ ฮาร์ดี และไมค์ เบนเนตต์ โดยหลังแมทช์ ดรูว์ แกลโลเวย์ ได้ออกมาเผชิญหน้าและตีกันในเวที ในศึกอิมแพ็ค เรสต์ลิง (17 พฤษภาคม ค.ศ. 2016) แลชลีย์ ได้เจอกับดรูว์ แกลโลเวย์ ชิงแชมป์โลก TNA ในแมทช์การปล้ำ Lumberjack แต่แมทช์จบลงแบบไม่มีผลตัดสินด้วยเหล่านักมวยปล้ำที่อยู่ข้างล่าง ในศึกอิมแพ็ค เรสต์ลิง (17 พฤษภาคม ค.ศ. 2016) ดิคซี คาร์เตอร์-ซาลินาส ได้ประกาศให้แลชลีย์ เจอกับดรูว์ แกลโลเวย์ ชิงแชมป์โลก TNA อีกครั้งในศึกสแลมมี่เวอร์ซารี่ หลังจากเห็นความวุ่นวายในแมทช์เมื่อสัปดาห์ก่อนหน้านี้ ในศึกอิมแพ็ค เรสต์ลิง (6 มิถุนายน ค.ศ. 2016) แมต ฮาร์ดีได้ขอท่าชิงแชมป์โลก TNA จาก ดรูว์ แกลโลเวย์ แต่จบลงด้วย DQ โดยแลชลีย์ออกมาลอบทำร้ายดรูว์ แกลโลเวย์
ในศึกอิมแพ็ค เรสต์ลิง (31 พฤษภาคม ค.ศ. 2016) Eli Drake ได้ใช้สิทธิ์กระเป๋า Feast or Fired ในการชิงแชมป์คิงออฟเม้นต์เท็นต์ TNA จากBram และชนะได้แชมป์เส้นแรกในสมาคม TNA หลังจากการทำร้ายของแลชลีย์ 2 วันต่อมาในวันที่ 2 มิถุนายน ดิคซี คาร์เตอร์-ซาลินาส ได้ประกาศแมทช์การปล้ำชิงแชมป์คิงออฟเม้นต์เท็นต์ TNAทาง Facebook ให้รีแมทช์ชิงแชมป์อีกครั้งในศึกสแลมมี่เวอร์ซารี่ ต่อมาในศึกอิมแพ็ค เรสต์ลิง (7 มิถุนายน ค.ศ. 2016) Drake พร้อมกับ Decay, Basile Baracca และ Baron Dax ำด้เอาชนะ Bram, Grado, Mahabali Shera และ The BroMans ในแมทช์การปล้ำแทกทีม 6 คน
ทาง TNA ได้ประกาศแมทช์การปล้ำสี่เส้า ชิงแชมป์เอ็กซ์ดิวิชั่น ในศึกสแลมมี่เวอร์ซารี่ ทางเว็บไซต์ ได้แก่ แชมป์เอ็กซ์ดิวิชั่น Trevor Lee, Andrew Everett, Eddie Edwards และDJ Z
แมทช์การปล้ำ

| ลำดับ |  | กำหนด | เวลา |
| --- | --- | --- | --- |
| 1D | Mandrews ชนะ Paredyse | แมทช์การปล้ำเดี่ยว | 07:07 |
| 2 | Eddie Edwards ชนะ Trevor Lee (c), Andrew Everett และDJZ | แมทช์การปล้ำเดี่ยว เพื่อชิงแชมป์TNA X Division Championship | 10:12 |
| 3 | The Tribunal (Basile Baraka & Baron Dax) (พร้อมด้วย Al Snow) ชนะ Grado และMahabali Shera | แมทช์การปล้ำแทกทีม | 07:39 |
| 4 | Sienna (พร้อมด้วย Maria & Allie) ชนะ Jade (c) และGail Kim | แมทช์การปล้ำสามเส้า เพื่อชิงแชมป์TNA Knockouts Championship | 08:11 |
| 5 | James Storm ชนะ Braxton Sutter | แมทช์การปล้ำเดี่ยว | 07:06 |
| 6 | Eli Drake (c) ชนะ Bram | แมทช์การปล้ำเดี่ยว เพื่อชิงแชมป์TNA King of the Mountain Championship | 08:36 |
| 7 | Ethan Carter III ชนะ Mike Bennett (พร้อมด้วย Maria) | แมทช์การปล้ำเดี่ยว | 15:01 |
| 8 | Jeff Hardy defeated Matt Hardy | แมทช์การปล้ำ Full Metal Mayhem match | 17:08 |
| 9 | Decay (Abyss & Crazzy Steve) (c) (พร้อมกับ Rosemary) ชนะ The BroMans (Jessie Godderz & Robbie E) (พร้อมด้วย Raquel) | แมทช์การปล้ำแทกทีม เพื่อชิงแชมป์TNA World Tag Team Championship | 10:00 |
| 10 | Lashley ชนะ Drew Galloway (c) | แมทช์การปล้ำเดี่ยว เพื่อชิงแชมป์TNA World Heavyweight Championship | 17:04 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ
ดูเพิ่ม

รายชื่อเพย์-เพอร์-วิวของทีเอ็นเอ
ทีเอ็นเอ สแลมไมเวอร์เซรี่
มวยปล้ำอาชีพในปี พ.ศ. 2559
แหล่งข้อมูลอื่น

Impactwrestling.com
| ด ค กรายการเพย์-เพอร์-วิวของอิมแพ็ค เรสต์ลิง |
| --- | --- |
ปัจจุบัน:  สแลมไมเวอร์เซรี่  บาวด์ฟอร์กลอรี 
อดีต:  เทิร์นนิงพอยท์ (2004–2012)  ไฟนอล เรสโซลูชั่น (2005–2012)  ดิสทิเนชั่น เอ็กซ์ (2005–2012)  ฮาร์ทคอร์ จัสติค/ฮาร์ท จัสติค (2005–2012)  แซซริฟฟิค (2005–2012)  อเกนต์ออลออดส์ (2005–2012)  วิคตอรี่ โรด (2004, 2006–2012)  โนเซอร์เรนเดอร์ (2005–2012)  ทีเอ็นเอ อันเบรคเคเบิล (2005)  เจนเนสิส (2005–2013)  ล็อคดาวน์ (2005–2014) 
ดูเพิ่ม:  วิคลี่ เพย์-เพอร์-วิว อีเว่น (2002–2004)  วันไนท์ออนลี
สโมสรฟุตบอลสุราษฎร์ธานี ยูไนเต็ด

| --- | --- |
ก่อตั้ง: 2016; 8 ปีที่แล้ว (2016)
สโมสรฟุตบอลสุราษฎร์ธานี ยูไนเต็ด (อังกฤษ: Surat Thani United Football Club) สโมสรฟุตบอลอาชีพของไทยจากจังหวัดสุราษฎร์ธานี เคยเป็นแชมป์ลีก อเมเจอร์ ทัวร์นาเมนต์ โซนภาคใต้
สโมสรฟุตบอลนิวยอร์กซิตี

สโมสรฟุตบอลนิวยอร์กซิตี (อังกฤษ: New York City Football Club) เป็นสโมสรฟุตบอลจากนิวยอร์กซิตีในสหรัฐอเมริกา ปัจจุบันเล่นอยู่ในเมเจอร์ลีกซอกเกอร์ ภูมิภาคตะวันออก ซึ่งสโมสรฟุตบอลนิวยอร์กซิตีเพิ่งได้เข้าร่วมเป็นสมาชิกของเมเจอร์ลีกซอกเกอร์เมื่อปี 2013
ผู้เล่นและทีมงาน > ผู้เล่นชุดปัจจุบัน

ข้อมูลผู้เล่น ณ วันที่ January 13, 2015.
| No>  | ตำแหน่ง | ผู้เล่น  | สัญชาติ |
| --- | --- | --- | --- |
| 1 | ผู้รักษาประตู | Akira Fitzgerald     |  สหรัฐ  |
| 2 | กองหลัง | Andrés Mendoza     |  เอกวาดอร์  |
| 3 | กองหลัง | Kwame Watson-Siriboe     |  สหรัฐ  |
| 4 | กองกลาง | แอนดรูว์ จาค็อบสัน     |  สหรัฐ  |
| 5 | กองหลัง | Jeb Brovsky     |  สหรัฐ  |
| 6 | กองหลัง | จอร์จ จอห์น     |  สหรัฐ  |
| 7 | กองหน้า | ดาบิด บียา (DP)    |  สเปน  |
| 10 | กองกลาง | มิคเคล ดิสเครุด     |  สหรัฐ  |
| 11 | กองกลาง | Ned Grabavoy     |  สหรัฐ  |
| 12 | ผู้รักษาประตู | Josh Saunders     |  ปวยร์โตรีโก  |
| 13 | กองหลัง | จอช วิลเลียมส์     |  สหรัฐ  |
| 14 | กองหน้า | แพทริก มัลลินส์     |  สหรัฐ  |
| 15 | กองกลาง | โธมัส แม็คนามารา     |  สหรัฐ  |
| 17 | กองหลัง | Chris Wingert     |  สหรัฐ  |
| 18 | ผู้รักษาประตู | Ryan Meara (ยืมตัวมาจาก นิวยอร์ก เรดบูลส์)    |  สหรัฐ  |
| 19 | กองหน้า | Khiry Shelton     |  สหรัฐ  |
| 20 | กองกลาง | Mehdi Ballouchy     |  โมร็อกโก  |
| 21 | กองหลัง | เจสัน เฮอร์นันเดส     |  สหรัฐ  |
| 23 | กองกลาง | Matt Dunn     |  สหรัฐ  |
| 24 | กองหลัง | เชย์ ฟาเซย์ (ยืมตัวมาจาก แมนเชสเตอร์ซิตี)    |  อังกฤษ  |
| 26 | กองกลาง | เซบาสเตียน เวลาสเควซ     |  โคลอมเบีย  |
| 30 | กองกลาง | Javier Calle (on loan from Independiente Medellín)    |  โคลอมเบีย  |
| 32 | กองหน้า | อดัม เนเมช     |  สโลวาเกีย  |
| 51 | กองกลาง | Pablo Álvarez     |  สเปน  |
| 53 | กองหลัง | Connor Brandt     |  สหรัฐ  |
| 88 | กองกลาง | Kwadwo Poku     |  กานา  |
| 99 | กองหน้า | โทนี เทย์เลอร์     |  สหรัฐ  |
สโมสรฟุตบอลรอยัลเอนจิเนียส์

รอยัล เอนจิเนียร์ส (อังกฤษ: Royal Engineers A.F.C.) เป็นสโมสรฟุตบอลระดับสมัครเล่นที่เก่าแก่ที่สุดในโลก
สโมสรก่อตั้งขึ้นเมื่อปี ค.ศ. 1863 โดยเกิดจากการรวม
ตัวกันของเหล่าทหารช่าง
ทางสโมสรเคยได้แชมป์ เอฟเอคัพ เพียงครั้งเดียวในปี ค.ศ. 1875 และเป็นรองแชมป์อีก 3 สมัย
เกียรติประวัติ

เอฟเอคัพ (1) : 1875
รองแชมป์ (3) : 1872,1874,1878
สโมสรฟุตบอลยูไนเต็ดซิตี

สโมสรฟุตบอลยูไนเต็ดซิตี้ (อังกฤษ: United City F.C.) หรือชื่อเดิม สโมสรฟุตบอลเซเรส–เนกรอส (อังกฤษ: Ceres–Negros F.C.) เป็นสโมสรฟุตบอลของประเทศฟิลิปปินส์ ตั้งอยู่ที่บาโคโลดในจังหวัดคันลูรังเนโกรส ปัจจุบันกำลังลงเล่นอยู่ในฟิลิปปินส์ฟุตบอลลีก
เกียรติประวัติ

ฟิลิปปินส์ฟุตบอลลีก
ชนะเลิศ (3): 2017, 2018, 2019
United Football League Division 1
ชนะเลิศ: 2015
รองชนะเลิศ: 2016
United Football League Division 2
ชนะเลิศ: 2014
สเต๊ก

เซอร์ลอยน์สเต๊ก เสิร์ฟพร้อมกับเครื่องเคียงผักสด และมันฝรั่งทอด
สเต๊ก (อังกฤษ: steak) คือชิ้นส่วนขนาดใหญ่ของเนื้อโดยเฉพาะเนื้อวัว ในปัจจุบันเนื้อแดงอื่น ๆ และปลานิยมตัดมาทำสเต๊ก เนื้อสเต๊กจะตัดตั้งฉากกับเอ็นของเนื้อเพื่อคงความนุ่มของเนื้อไว้ สเต๊กสามารถกินได้ในลักษณะย่าง ทอด หรือ ต้ม ราคาของสเต๊กจะค่อนข้างสูงเปรียบเทียบกับเนื้อส่วนอื่น ซึ่งการกินสเต๊กยังคงแสดงถึงความร่ำรวยในบางวัฒนธรรม
ร้านอาหารที่ขายเฉพาะสเต๊กจะเรียกว่าสเต๊กเฮาส์ โดยการเสิร์ฟอาหารสเต๊ก นิยมเสิร์ฟพร้อมกับเครื่องเคียงที่เป็นผักพร้อมทั้งมันฝรั่ง และบนโต๊ะอาหาร มีดสเต๊ก จะมีความคมมากกว่ามีดทั่วไปสำหรับใช้บนโต๊ะอาหาร และจะมีการเสิร์ฟไวน์ควบคู่กันไป
นอกจากเนื้อวัว หมู ไก่ และปลาซึ่งเป็นที่นิยมสำหรับการทำสเต๊กแล้ว เนื้อสัตว์อื่น ๆ เช่น กระทิง อูฐ แพะ ม้า นกกระจอกเทศ กวาง ก็เป็นที่นิยมในหลายประเทศเช่นกัน
ที่มาของชื่อ

คำว่าสเต๊กมีต้นกำเนิดมาจากคำว่า steik ของสแกนดิเนเวียในช่วงกลางศตวรรษที่ 15 stickna ในภาษาถิ่นของภาษาอังกฤษยุคกลาง ควบคู่ไปกับคำว่า steikja ในภาษานอร์สโบราณ การอ้างอิงครั้งแรกของ Oxford English Dictionary ได้นิยามความหมายไว้ว่า "เนื้อชิ้นหนาสำหรับย่างหรือย่างหรือทอด โดยเฉพาะอย่างยิ่งชิ้นส่วนที่ตัดจากส่วนหลังของสัตว์"
การทำ

สเต๊กเนื้อมักจะย่างหรือทอดเป็นครั้งคราว สเต๊กเนื้อย่างสามารถปรุงได้ในอุณหภูมิที่ต่างกัน หรือระยะเวลาต่างกัน ลักษณะทั่วไปของสเต๊กที่หายากที่สุดคือเนื้อสีแดงที่เย็นและนุ่ม ด้านนอกถูกย่างเพื่อรสชาติ ในขณะที่ด้านในปรุงเพื่อให้เหมาะกับความชอบของผู้ทาน สเต๊กที่ปรุงสุกอย่างดีมักจะปรุงให้สุกทั่วเนื้อ เช่น สเต๊กเนื้อที่ไม่มีสีชมพูอยู่ตรงกลางเมื่อหั่นเป็นชิ้น สเต๊กเนื้อดิบสามารถเสิร์ฟแบบดิบได้ เช่น ทาร์ทาร์สเต็ก
โดยทั่วไปแล้ว สเต๊กปลาจะปรุงในช่วงเวลาสั้น ๆ เนื่องจากเนื้อจะสุกเร็ว โดยเฉพาะอย่างยิ่งเมื่อย่าง สเต๊กปลา เช่น ทูน่า ยังสามารถปรุงในอุณหภูมิต่าง ๆ ได้ เช่น แรร์และมีเดียมแรร์ สเต๊กที่หั่นแบบต่าง ๆ ได้แก่ ริบอาย เนื้อสันนอก เนื้อสันใน สะโพก พอร์เตอร์เฮาส์ และทีโบน การหั่นสเต๊กนั้นค่อนข้างจะแตกต่างกันระหว่างประเทศต่าง ๆ ผลที่ได้คือสเต๊กที่พบในประเทศหนึ่งจะไม่เหมือนกับในประเทศอื่น แม้ว่าสูตรจะเหมือนกัน แต่ต่างกันที่ ซอส เนย หรือเครื่องปรุง
ระดับความสุก

ความสุก คือปริมาณช่วงเวลาในการเตรียมสเต๊ก ซึ่งขึ้นอยู่กับความชอบของแต่ละบุคคล ความสุกจะใช้กับสเต๊กเนื้อวัวเพื้ออย่างเดียว เนื่องจากเนื้อชนิดอื่นเช่นเนื้อหมู จำเป็นต้องทำให้สุกเพื่อฆ่าเชื้อที่ทำอันตรายต่อมนุษย์ที่อยู่ภายในเนื้อ
แรร์ (rare) เนื้อด้านนอกสีน้ำตาลอมเทา เนื้อส่วนกลางยังคงเป็นสีแดงและสีชมพู
มีเดียมแรร์ (medium rare) เนื้อด้านนอกสีน้ำตาลอมเทา เนื้อส่วนกลางเป็นสีแดงอมเทา ส่วนมากถ้าไม่ได้สั่งอะไรพิเศษ ทางสเต๊กจะจัดเตรียมในลักษณะนี้
มีเดียม (medium) เนื้อด้านในสุดเป็นสีชมพู โดยเนื้อส่วนอื่นจะเป็นสีน้ำตาลอมเทา
มีเดียมเวลล์ (medium well) เนื้อทั้งหมดจะเป็นสีน้ำตาลอมเทา โดยจะเห็นเพียงสีชมพูเรื่อ ๆ ความฉ่ำของเนื้อจะเริ่มลดลงที่ระดับนี้
เวลล์ดัน (well done) เนื้อทั้งหมดจะเป็นสีน้ำตาลอมเทา ความฉ่ำและความนุ่มของเนื้อจะลดลง แต่เนื้อจะสุกทุกส่วน
โอเวอร์คุก (Overcook) เนื้อทั้งหมดจะใหม้เกรียมเป็นสีดำ เนื้อจะแห้งแข็งและกระด้าง มีรสขมบ้าง
ชนิดของสเต๊ก

ฟีแลมีญง (filet mignon) หรือ เทนเดอร์ลอยน์ (tenderloin) เนื้อที่ตัดจากส่วนกลางของวัว
ที-โบน (T-bone) เนื้อที่ตัดมาจากส่วนกลางพร้อมกับกระดูกรูปตัวที
เซอร์ลอยน์ (sirloin) เนื้อที่ตัดมาจากส่วนสะโพก
ริบอาย (rib eye) เนื้อซี่โครง
แฟลงก์ (flank) เนื้อบริเวณส่วนใต้
ในประเทศต่าง ๆ

โดยทั่วไปแล้ว ประเทศที่มีที่ดินเพียงพอสำหรับเลี้ยงสัตว์ โดยเฉพาะวัวและควาย มักมีประวัติการผลิตและการใช้สเต๊กในการทำอาหาร ประเทศดังกล่าว ได้แก่ อาร์เจนตินา ไอร์แลนด์ นิวซีแลนด์ ออสเตรเลีย แอฟริกาใต้ สหรัฐอเมริกา และสหราชอาณาจักร ในประเทศแถบเอเชีย เช่น จีนและเกาหลีใต้ สเต๊กจะถูกหั่นและเสิร์ฟโดยเป็นส่วนหนึ่งของอาหารจานหลัก และนิยมทานกับมันฝรั่งและผัก
ในประเทศต่าง ๆ > อาร์เจนตินา

ในอาร์เจนตินา เนื้อวัวเป็นเนื้อสัตว์ที่มีการการส่งออกมากที่สุดของประเทศ โดยมีการเลี้ยงวัวถึง 11.8 ล้านตัวในปี 2010 ประเทศนี้มีการบริโภคเนื้อวัวต่อหัวที่ใหญ่ที่สุดแห่งหนึ่งทั่วโลก และส่วนใหญ่เป็นสเต๊กย่าง การบริโภคสเต๊กเนื้อเป็นส่วนหนึ่งของ "เอกลักษณ์ประจำชาติของอาร์เจนตินา" ในปี 2010 ผู้ผลิตเนื้อวัวกว่า 244,000 คนอาศัยอยู่ในอาร์เจนตินา โดยในอาร์เจนตินา ร้านสเต๊กจะถูกเรียกว่า Parrillas ซึ่งพบได้ทั่วไปทั่วประเทศ ขนาดจานสเต๊กในร้านอาหารอาร์เจนตินามักจะมีขนาดใหญ่ โดยสเต๊กที่มีน้ำหนักมากกว่า 454 กรัม (1 ปอนด์) ถือเป็นเรื่องปกติ Asado เป็นอาหารแบบดั้งเดิมที่มักประกอบด้วยสเต๊กและเป็นคำมาตรฐานสำหรับ "การย่าง" โดยถือเป็นอาหารประจำชาติของประเทศ
ในประเทศต่าง ๆ > ออสเตรเลีย

การตลาดเนื้อสเต๊กในประเทศและต่างประเทศของเนื้อวัวออสเตรเลียดำเนินการโดย Meat & Livestock Australia ซึ่งเป็นบริษัทที่ดำเนินโครงการเานการประกันคุณภาพ การผลิตที่ยั่งยืน และการพิจารณาด้านสิ่งแวดล้อม ผ่านองค์กรต่าง ๆ เช่น Meat Standards Australia
ในประเทศต่าง ๆ > ไอร์แลนด์

ตลาดเนื้อวัวทางการเกษตรของไอร์แลนด์มีส่วนสนับสนุนเศรษฐกิจ เนื้อวัวไอริชจำนวนมากส่งออกไปยังประเทศอื่น โดยมากกว่า 50% จะส่งไปยังสหราชอาณาจักร
ในประเทศต่าง ๆ > สหราชอาณาจักร

จากการสำรวจโดยนิตยสารการค้า Caterer and Hotelkeeper เมนูอาหารค่ำที่ได้รับความนิยมมากที่สุดในร้านอาหารอังกฤษในช่วงทศวรรษ 1980 ได้แก่ สเต็กค็อกเทลกุ้ง และ Black Forest gateau สายพันธุ์วัวเช่น Hereford หรือ Aberdeen Angus มีอายุย้อนไปถึงช่วงทศวรรษ 1700 และเกษตรกรยังคงเลี้ยงวัวที่ผสมพันธุ์โดยวัวกระทิงที่จดทะเบียน วัวกระทิงซึ่งอาศัยอยู่กลางแจ้งตลอดทั้งปีจะเติบโตช้าเหมือนในถิ่นที่อยู่ตามธรรมชาติ และจะผลิตเนื้อที่นุ่มเหมาะแก่การทำเสต๊ก ในแต่ละปีสหราชอาณาจักรมีการฆ่าวัวกว่า 2,200,000 ตัว
ในประเทศต่าง ๆ > สหรัฐอเมริกา

การผลิตเนื้อวัวเป็นกิจกรรมทางการเกษตรที่ใหญ่ที่สุดในสหรัฐอเมริกา โดยมีฟาร์ม 687,540 แห่งที่เลี้ยงโคและมากกว่าหนึ่งล้านแห่งในกระบวนการผลิต ณ สำมะโนเกษตร พ.ศ. 2550 โดยเฉลี่ย ฟาร์มโดยทั่วไปจะเลี้ยงโคได้ครั้งละประมาณ 50 ตัว โดย 97% ของฟาร์มโคจัดเป็นหนึ่งในฟาร์มครอบครัวขนาดเล็ก ซึ่งมีรายได้เฉลี่ย 62,286 ดอลลาร์ต่อปี ณ ปี 2550